SET ปิดพุ่ง12จุด ลุ้นคลายล็อกดาวน์เฟส 2-ราคาน้ำมันดีดบวก จับตาMSCIเผยหุ้นเข้า-ออกรอบใหม่
SET ปิดพุ่ง12จุด ลุ้นคลายล็อกดาวน์เฟส 2-ราคาน้ำมันดีดบวก จับตาMSCIเผยหุ้นเข้า-ออกรอบใหม่ โดยดัชนีปิดตลาดวันนี้ ที่ระดับ 1,299.69 จุด บวก 12.39 จุด หรือ 0.96% มูลค่าการซื้อขาย 5.94 หมื่นล้านบาท
12 พ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,299.69 จุด บวก 12.39 จุด หรือ 0.96% มูลค่าการซื้อขาย 5.94 หมื่นล้านบาท 
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ดีกว่าตลาดหุ้นในภูมิภาคเอเชียที่ส่วนใหญ่ติดลบ ส่วนตลาดในยุโรปเทรดบ่ายนี้ก็เคลื่อนไหวในแดนบวก จากโมเมนตัมการคลายล็อกดาวน์ในแต่ละประเทศ รวมถึงไทยด้วย
รวมถึงได้ Sentiment จากซาอุดีอาระเบียได้ออกมาระบุเมื่อคืนที่ผ่านมาว่าจะลดกำลังการผลิตน้ำมันอีก 1 ล้านบาร์เรล/วัน ในเดือนมิ.ย.นี้ นอกเหนือจากที่ได้ปรับลดกำลังการผลิตตามข้อตกลงของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส เป็นแรงดันให้ราคาน้ำมันขยับขึ้นมาหนุนหุ้นในกลุ่มพลังงานวันนี้ด้วย อีกทั้งยังอาจจะทำให้ประเทศอื่นอย่างสหรัฐอาหรับเอมิเรตส์ , คูเวต อาจจะช่วยลดกำลังการผลิตน้ำมันด้วย
นอกจากนี้ ยังได้แรงหนุนจาก IVL หลังจากที่ผลประกอบการไตรมาส 1/63 ออกมาดีกว่าคาด อย่างไรก็ดี ปัจจัยจากต่างประเทศก็ยังมีความกังวลต่อจำนวนผู้ติดเชื้อไวรัสโควิด-19 จะกลับมาเพิ่มขึ้นอีกหลังจากที่มีการปลดล็อกดาวน์ อย่างเกาหลีใต้ และเยอรมนี เป็นต้น
สำหรับแนวโน้มการลงทุนในวันพรุ่งนี้ (13 พ.ค.) นายวิจิตร กล่าวว่า ตลาดฯคงจะแกว่ง Sideway ถึง Sideway up หากไม่มีปัจจัยลบอะไรเข้ามา ซึ่งดัชนีฯก็น่าจะขึ้นเหนือระดับ 1,300 จุดได้ จากสัญญาณตลาดที่ยังสู้อยู่ โดยให้แนวรับ 1,280 จุด ส่วนแนวต้าน 1,310 จุด
พร้อมให้จับตาการทบทวนน้ำหนักการลงทุนของ MSCI ซึ่งจะมีหุ้นเข้า/ออก อะไรบ้าง และติดตามจำนวนผู้ติดเชื้อไวรัสโควิดในไทย ถ้าไม่เพิ่มขึ้นเป็นเลขสองหลักก็น่าจะช่วยปลดล็อกดาวน์ได้ ส่วนต่างประเทศยังต้องติดตามสถานการณ์สงครามการค้าระหว่างสหรัฐฯ และจีน แม้ขณะนี้ยังอยู่ในโทนบวกก็ตาม
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT     มูลค่าการซื้อขาย  2,578.79 ล้านบาท  ปิดที่   36.25 บาท เพิ่มขึ้น  0.75 บาท
ADVANC  มูลค่าการซื้อขาย  2,513.77 ล้านบาท  ปิดที่  190.50 บาท ลดลง   3.00 บาท
BAM     มูลค่าการซื้อขาย  2,475.74 ล้านบาท  ปิดที่   23.50 บาท เพิ่มขึ้น  0.70 บาท
GPSC    มูลค่าการซื้อขาย  2,414.02 ล้านบาท  ปิดที่   74.25 บาท เพิ่มขึ้น  2.00 บาท
CPALL   มูลค่าการซื้อขาย  2,209.48 ล้านบาท  ปิดที่   73.50 บาท ลดลง   0.50 บาท
 
ตลาดหุ้นเอเชีย
